
                 2010 nr…..

Projekteerimistingimuste määramine

(Muru tn 118 aiamaja, kõrvalhoonete ja rajatiste püstitamine ilma detailplaneeringut koostamata )
1. ASJAOLUD JA MENETLUSE KÄIK

13.09.2010. a. Stanislav Minin taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Muru tn 118 aiamaja, kõrvalhoonete ja rajatiste püstitamise ehitusprojekti koostamiseks ilma detailplaneeringut koostamata. Muru tn 118 kinnistu pindalaga 1 006m2 on elamumaa. Käesoleva projekteerimistingimuste eelnõu on kooskõlastatud naaberkinnisasjade omanikega.

2. ÕIGUSLIKUD ALUSED

2.1 Ehitusseaduse §19 lõikele 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.2 Planeerimisseaduse § 9  lõike 10 punkti 2 kohaselt kohalik omavalitsus võib lubada ilma detailplaneeringut koostamata olemasoleva hoonestuse vahele jäävale ühele krundile üksikelamu ehitusprojekti koostamist ja püstitamist, kui uue üksikelamu projekteerimisel ja ehitamisel järgitakse piirkonna hoonestuslaadi ja planeerimispõhimõtteid ning kohalik omavalitsus on saanud projekteerimistingimuste eelnõu kohta naaberkinnisasja omanike kirjaliku nõusoleku, mille puudumisel langetab otsuse kohalik omavalitsus, arvestades naaberkinnisasja omanike seisukohtadega.

2.3 Narva linna ehitusmääruse §3 lõike 3 kohaselt Linnavalitsus annab Linnavalitsuse poolt määratud Narva linna Ametiasutuse (edaspidi Ametiasutus) ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks. 

2.4 Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1  Lubada ilma detailplaneeringut koostamata Muru tn 118 aiamaja, kõrvalhoonete ja rajatiste püstitamise ehitusprojekti koostamine ja määrata projekteerimistingimused järgnevalt:

	3.1.1 ÜLDANDMED



	3.1.1.1   Tellija
	Stanislav Minin
Kreenholmi tn 42-81,    NARVA

	3.1.1.2   Asukoht, 

          algandmed                                         
	Muru tn 118, NARVA
Krundi pind:  1 006 m2  

Katastritunnus: 51107:021:0064
Maakasutuse sihtotstarve: elamumaa 

	3.1.1.3  Käesolevad projekteerimistingimused  kehtivad kuni 30. septembrini 2012. a.              

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 13.09.10.a taotlus nr. 1819/1-12, Stanislav Minin;
3.1.1.4.2 Ehitusseadus, Planeerimisseadus, Narva linna ehitusmäärus.
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on aiamaja, kõrvalhoonete ja rajatiste püstitamine ilma detailplaneeringut koostamata.
	3. 3 ÜLDNÕUDED




3.3.1   Projekti koostamisel juhinduda Eestis kehtivatest seadustest, standarditest,
           normdokumentidest ja juhenditest, sealhulgas:
- Majandus- ja Kommunikatsiooniministri 17.09.2010.a. kehtestatud määrus nr 67 

    „Nõuded ehitusprojektile“;

           - EVS 812-7:2008 Ehitiste tuleohutus. Osa 7: ehitistele esitatava põhinõude, 

              tuleohutusnõude tagamine projekteerimise ja ehitamise käigus;
  - Narva Linnavolikogu 30.11.2006.a. kinnitatud määrus nr.48 „Narva linna 
    ehitusmäärus”;

  - Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti

    seletuskiri”;

  - Eesti Standard EVS 811: 2006 „Hoone ehitusprojekt”;

  - Eesti Standard EVS 907 „Rajatise ehitusprojekt”;

  - Majandus- ja Kommunikatsiooniministri 24.12.2002.a. kehtestatud määrus nr 69 „Ehitise tehniliste andmete loetelu“.

3.3.2   Projekti koostamisel kasutada tõest tehnovõrkudega digitaalset geodeetilist krundi

           alusplaani täpsusega M 1:500 mis on kooskõlastatud peageodeedi poolt.

3.3.3   Projekt (selle osad) peab olema koostatud või kontrollitud projekteerimises pädeva

           vastutava spetsialisti poolt (Ehitusseadus §18 lõige 4).

3.3.4   Projekt peab olema heaks kiidetud kõigil seadusega ettenähtud juhtudel.

3.3.5   Väljastatud projekteerimistingimused lisada projekti kausta.

3.3.6   Esitada projekti nimetus vastavalt projekteerimistingimustele.

3.3.7   Projekti koosseisus esitada originaalkooskõlastused. Kooskõlastus peab olema üheselt

           mõistetav ja sisaldama tööde loetelu, millega ollakse nõus.
3.3.8   Esitada Arhitektuuri- ja Linnaplaneerimise Ametile kooskõlastamiseks ehitusprojekt

           vähemalt kahes identselt komplekteeritud eksemplaris. 

3.3.9   Vastavalt Ehitusseaduse §33 lg2 p2 tuleb kasutusloa saamiseks esitada ehitusprojekt, 

           mille kohaselt ehitis on ehitatud. Vastavalt Majandus- ja Kommunikatsiooniministri

           17.09.2010.a. kehtestatud määruse nr 67 „Nõuded ehitusprojektile“ §12 lg2 on ehitamise

           aluseks tööprojekt.
	3.4   ARHITEKTUURSED JA LINNAEHITUSLIKUD TINGIMUSED


3.4.1    Ehitusala:  mitte ületada väljakujunenud ehitusjoont.
3.4.2    Krundi maksimaalne täisehitus: 30 % (arvutus näidata asendiplaanil).
3.4.3    Uute ehitiste arv krundil 3: projekteeritavad aiamaja koos garaažiga, saun ja kuur; 

            uute rajatiste arv krundil 3: kaev, käimla ja piire.
3.4.4    Määrata hoonete kasutusaeg aastas.
3.4.5    Projekteeritava aiamaja korruste arv: 1,5.

3.4.6    Lubatud suurim projekteeritava aiamaja kõrgus: kuni 8,0 m planeeritud maapinnast. 
3.4.7    Projekteeritavate kõrvalhoonete korruste arv: 1.
3.4.8    Lubatud suurim projekteeritavate kõrvalhoonete kõrgus: kuni 6,0 m planeeritud
            maapinnast. 
3.4.9    Katusekattematerjal: mitte kasutada asbesti sisaldavaid materjale.
3.4.10  Välisviimistlus: välisviimistluse ja värvilahenduse pass esitada projekti koosseisus

            (värvivaated koos värvikoodidega). 

3.4.11  Piirded ja parkimiskohad: lahendada krundi piirides.

3.4.12  Piirded: lahendada piire kõrgusega kuni1,5 m sobilikuna piirkonna miljöösse

            ning hoonega kooskõlasolevaks. Piire peab olema ažuurne. Piirde tüüp: dekoratiivpiire

            koos kaunistavate elementidega, võrkpiire, aiapaneelid jne. Esitada piirde vaade ja

            tehnilised näitajad (rajatise ehitisalune pind, kõrgus, pikkus). 
3.4.13  Kruntidevaheliste piirde rekonstrueerimine on lubatud vaid naaberkruntide omanike

            nõusoleku alusel (Asjaõigusseadus §151. Piirirajatis).
3.4.14  Haljastus: põhimõtteline kujunduslik-funktsionaalne lahendus näidata asendiplaanil.

            Kõvakattega pind ei tohi protsentuaalselt ületada haljastatavat pinda.  
3.4.15  Teed ja juurdepääsud: kõvakate, teekattekivid, teekatteplaadid, murukivi või puistkate.
            Juurdepääs krundile: Muru tänavalt ja AÜ keskteelt.
3.4.16  Jäätmekäitlus: lahendada projekti mahus, näidates asendiplaanil, prügikonteiner

            soovitavalt piirata dekoratiivsete elementidega.

3.4.17  Välisvalgustus: lahendada sissepääsudel.

3.4.18  Esitada asukohaskeem M:2000.
3.4.19  Asendiplaan: näidata tänava ehitusjoon ja hoonestuse kohad, ehitiste mõõtmed, kaugus

             lähimate piiride ja ehitisteni, tehnovõrgud, pinnakatted, lammutatavad ehitised,

             lahendada väljasõit krundilt, anda parkimise lahendus jne.
3.4.20   Esitada vertikaalplaneerimise lahendus.
3.4.21   Projekti koosseisus esitada lisaks:  
    - põrandate ja seinte konstruktsioon ja lõiked.  
	3.5 INSENERTEHNILISED ERITINGIMUSED



3.5.1   Hoone siseruumide tehnosüsteemide projekteerimine: vajadusel esitada insener-tehnilised

           osad Eesti Standardiga ettenähtud mahus, vastavalt ehitusprojekti staadiumile.

3.5.2   Hoone varustamine välisvõrkudega: vajadusel esitada välistrasside tööprojektid. Kasutada

           eraldi kausta (tiitelleht, seletuskiri, trassi plaan, montaaži skeem, sõlmed, materjalide

           tellimisspetsifikatsioon, pikiprofiil, katete taastamine jne.) Eriosadele taotleda tehnilised

           tingimused ja projektid kooskõlastada vastavate võrguvaldajatega.

	3.6 KOOSKÕLASTUSED




3.6.1    Ida-Eesti Päästekeskuse Narva Keskkomando.

3.6.2    Naaberkinnistute omanikud ( kruntidevahelised piirded, projekteeritud ehitiste asukohad

            ja kõrgused ning nende vahelised tuleohutuskujad).

3.6.3    Narva Linnavalitsuse Arhitektuuri- ja Linnaplaneerimise Amet.
	4. RAKENDUSSÄTTED




4.1     Korraldus jõustub teatavakstegemisest.

4.2      Korralduse võib vaidlustada Tartu Halduskohtu Jõhvi kohtumajas 30 päeva jooksul
           arvates korralduse  teatavakstegemisest.

Linnasekretär


